**III. ИЗВРШАВАЊЕ БУЏЕТА**

Члан 8.

 На основу чл. 8. и 41. Закона о платама државних службеника и намештеника („Службени гласник РС”, бр. 62/06, 63/06 - исправка, 115/06 - исправка, 101/07, 99/10, 108/13 и 99/14) утврђује се основица за обрачун и исплату плата за државне службенике и намештенике у нето износу од 17.101,29 динара са припадајућим порезом и доприносима за обавезно социјално осигурање.

 На основу члана 37. Закона о судијама („Службени гласник РС”,
бр. 116/08, 58/09 – УС, 104/09, 101/10, 8/12 – УС, 121/12, 124/12 – УС, 101/13, 108/13 – др. закон, 111/14 – УС и 117/14) и члана 69. Закона о јавном тужилаштву („Службени гласник РС”, бр. 116/08, 104/09, 101/10, 78/11, 101/11, 38/12 – УС, 121/12, 101/13, 108/13 – др. закон, 111/14 – УС и 117/14), утврђује се основица за обрачун и исплату плата судија, јавних тужилаца и заменика јавних тужилаца у нето износу од 29.835,87 динара са припадајућим порезом и доприносима за обавезно социјално осигурање.

 У 2015. години основица из става 2. овог члана у делу који се односи на судије исплаћиваће се: 70% из извора 01 - Приходи из буџета, а 30% из извора 04 - Сопствени приходи буџетских корисника - судске таксе које припадају правосудним органима.

 На основу члана 20а став 4. Закона о Уставном суду („Службени гласник РС”, бр. 109/07, 99/11 и 18/13 – УС), утврђује се основица за обрачун и исплату плата председника и судија Уставног суда утврђује се основица за обрачун и исплату плата председника и судија Уставног суда у нето износу од 29.835,87 динара са припадајућим порезом и доприносима за обавезно социјално осигурање.

Члан 9.

 На основу члана 48. став 4. Закона о платама државних службеника и намештеника („Службени гласник РС”, бр. 62/06, 63/06 – исправка, 115/06 – исправка, 101/07, 99/10, 108/13 и 99/14), изузетно у 2015. години, нису планирана средства за исплату додатака за остварене резултате рада намештеника у државним органима.

Члан 10.

Mинистaрствo држaвнe упрaвe и лoкaлнe сaмoупрaвe врши кoнтрoлу спрoвoђeњa плана рaциoнaлизaциje брoja зaпoслeних и ангажованих лица код корисника јавних средстава, који је донео надлежни орган, осим код јавних предузећа, њихових зависних друштава и других привредних друштава која су корисници јавних средстава.

У случају да корисници јавних средстава из става 1. овог члана не спроводе план рационализације броја запослених из тог става, министар надлежан за послове финансија ће, на предлог управне инспекције, односно друге надлежне инспекције решењем:

1) приврeмeнo oбустaвити извршење aпрoприjaциja намењених за исплату плата, односно примања запослених, изабраних, постављених и ангажованих лица код корисника буџетских средстава, корисника организација за обавезно социјално осигурање, као и агенција и организација на које се примењују прописи о јавним агенцијама или су контролисане од стране државе, док корисници јавних средстава не изврше тај план;

2) приврeмeнo oбустaвити прeнoс трaнсфeрних срeдстaвa из буџeтa Рeпубликe Србиje, oднoснo припaдajућeг дeлa пoрeзa нa зaрaдe и пoрeзa нa дoбит прaвних лицa jeдиници лoкaлнe влaсти, дoк нe изврши план рационализације.

Члан 11.

 Обавезе према корисницима буџетских средстава извршавају се сразмерно оствареним приходима и примањима буџета.

 Ако се у току године приходи и примања буџета смање, расходи и издаци буџета извршаваће се по приоритетима, и то: обавезе утврђене законским прописима на постојећем нивоу и минимални стални трошкови неопходни за несметано функционисање корисника буџетских средстава.

 Ако корисници буџетских средстава не остваре додатне приходе и приливе из других извора финансирања, расходи и издаци планирани по том основу неће се извршавати на терет општих прихода буџета.

Члан 12.

Корисник буџетских средстава, који одређени расход и издатак извршава из других извора прихода и примања, који нису општи приход буџета (извор 01- Приходи из буџета), обавезе може преузимати само до нивоа остварења тих прихода или примања, уколико је ниво остварених прихода и примања мањи од одобрених апропријација.

Корисник буџетских средстава код кога у току године дође до умањења одобрених апропријација из разлога извршења принудне наплате, за износ умањења предузеће одговарајуће мере у циљу прилагођавања преузете обавезе, тако што ће предложити умањење обавезе, односно продужење уговорног рока за плаћање или отказати уговор, односно предложити измену прописа који је основ за настанак и плаћање обавеза.

Извршење расхода за финансирање формирања, складиштења, обнављања и других трошкова везаних за обавезне резерве нафте, као и расхода за инвестиције у складишта и пратећу инфраструктуру, обезбеђених на разделу Министарства рударства и енергетике и Републичке дирекције за робне резерве може се вршити до висине остварених прихода по основу накнаде за формирања обавезних резерви нафте, у складу са чланом 22. Закона о робним резервама („Службени гласник РС”, број 104/13), уколико је ниво остварених прихода мањи од одобрених апропријација.

Члан 13.

Директни корисници средстава буџета Републике Србије пре најављивања нових обавеза на начин прописан чланом 56. став 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка и 108/13) у систему извршења буџета морају да пријаве преузете, а неизвршене обавезе из претходне буџетске године.

Члан 14.

 Приоритет у извршавању расхода за робе и услуге корисника буџетских средстава и корисника организација за обавезно социјално осигурање имају расходи за сталне трошкове, трошкове текућих поправки и одржавања и материјал.

 Корисници буџетских средстава дужни су да обавезе настале по основу сталних трошкова, трошкова текућих поправки и одржавања, материјала, као и по основу капиталних издатака измире у року утврђеном законом који регулише рокове измирења новчаних обавеза у комерцијалним трансакцијама.

 Уколико корисници средстава буџета Републике Србије у извршавању расхода и издатака поступе супротно одредбама ст. 1. и 2. овог члана, Влада, на предлог министарства надлежног за послове финансија, доноси одлуку о обустави извршавања осталих апропријација утврђених овим законом за тог корисника.

 Уколико корисници средстава буџета локалне власти у извршавању расхода и издатака поступе супротно одредбама ст. 1. и 2. овог члана, министар надлежан за послове финансија привремено ће обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица.

 Приоритет у извршавању обавеза Јавног предузећа „Путеви Србије” имају обавезе према извођачима радова, и то у роковима утврђеним законом који регулише рокове измирења новчаних обавеза у комерцијалним трансакцијама.

 Уколико Јавно предузеће „Путеви Србије” поступи супротно ставу 5. овог члана, министар надлежан за послове финансија привремено ће обуставити пренос средстава по основу субвенција намењених овом јавном предузећу или ће се та средства усмерити у плаћање обавеза из става 5. овог члана.

Јавно предузеће „Путеви Србије” има обавезу да у року од три радна дана од дана почетка примене свог финансијског плана, исти достави Министарству финансија - Управи за трезор.

Члан 15.

 Поштовање приоритета у извршавању расхода и издатака и спровођење других мера за побољшање финансијске дисциплине пратиће се на основу месечног извештавања о стању доцњи (доспеле, а неизмирене обавезе) од стране корисника буџетских средстава, корисника средстава организација за обавезно социјално осигурање и Јавног предузећа „Путеви Србије”.

 Министар надлежан за послове финансија ближе уређује начин и садржај месечног извештавања из става 1. овог члана.

 Уколико јединице локалне самоуправе не извештавају о доцњама, у складу са Правилником о садржају и начину финансијског извештавања о планираним и оствареним приходима и примањима и планираним и извршеним расходима и издацима јединица локалне самоуправе („Службени гласник РС”, број 79/11), министар надлежан за послове финансија привремено ће обуставити пренос трансферних средстава из буџета Републике Србије, односно припадајућег дела пореза на зараде.

Члан 16.

Јавна предузећа и други облици организовања чији је оснивач Република Србија, дужни су да најкасније до 30. новембра текуће буџетске године део од најмање 50% добити, а јавне агенције 100% добити, односно вишка прихода над расходима по завршном рачуну за 2014. годину уплате у буџет Републике Србије, према динамици коју одреди министарство надлежно за послове финансија.

Привредна друштва чији је оснивач Република Србија или у којима Република Србија има учешће у власништву дужна су да најкасније до 30. новембра текуће буџетске године у буџет Републике Србије уплате најмање 50% сразмерног дела добити по завршном рачуну за 2014. годину, који у складу са законом који уређује привредна друштва припада Републици Србији као члану друштва, а према динамици коју одреди министарство надлежно за послове финансија.

Изузетно од ст. 1. и 2. овог члана, обавезу по основу уплате добити нема субјекат из става 1. овог члана који, уз сагласност Владе, донесе одлуку да из добити повећа капитал, односно привредно друштво из става 2. овог члана које донесе одлуку да остварену добит не распоређује, а расположива ликвидна средства употреби за финансирање инвестиција.

Члан 17.

 У складу са чланом 2. тачка 31), чланом 54. и чланом 56. став 4. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 –исправка и 108/13), у буџетској 2015. години неће се вршити обрачун и исплата божићних, годишњих и других врста награда и бонуса предвиђених посебним и појединачним колективним уговорима, за директне и индиректне кориснике средстава буџета Републике Србије, буџета локалне власти и кориснике организација за обавезно социјално осигурање, осим јубиларних награда за запослене који су то право стекли у 2015. години.

 У 2015. години не могу се исплаћивати запосленима код корисника буџетских средстава овог члана награде и бонуси који према међународним критеријумима представљају нестандардне, односно нетранспарентне облике награда и бонуса (исплате у једнаким месечним износима за све запослене и сл.).

Уколико јединице локалне самоуправе не обезбеде у буџету и не исплате јубиларне награде запосленима у основној и средњој школи који то право стичу у 2015. години, министар надлежан за послове финансија, на предлог министарства надлежног за послове образовања, привремено ће обуставити пренос трансферних средстава из буџета Републике Србије, односно припадајућег дела пореза на зараде, у износу неисплаћених јубиларних награда запосленима у основним и средњим школама из буџета јединице локалне самоуправе.

Члан 18.

Накнаде за рад председника и чланова комисија и других сталних и привремених радних тела у јавном сектору не могу се повећавати у 2015. години.

Задужују се надлежни органи и корисници јавних средстава да преиспитају потребу постојања и висину накнада из става 1. овог члана, ради смањења издатака по овом основу, и у том циљу иницирају измене закона, других прописа, општих и других аката којима је уређено плаћање ових накнада.

Плаћање накнада из става 1. овог члана и мерила за утврђивање њихове висине уредиће се посебним законом.

Члан 19.

 Директни и индиректни корисници буџета Републике Србије, буџета локалне власти, осим јавних предузећа која су индиректни корисници буџета локалне власти и организација за обавезно социјално осигурање, који користе пословни простор и покретне ствари којим управљају други корисници јавних средстава, намирују само трошкове по том основу.

 Уколико у случајевима из става 1. овог члана плаћање сталних трошкова није могуће извршити на основу раздвојених рачуна, корисник који управља јавним средствима врши плаћање, а затим директни, односно индиректни корисник из става 1. овог члана врши одговарајућу рефундацију насталих расхода.

 Рефундација из става 2. овог члана сматра се начином извршавања расхода у складу са Законом о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка и 108/13).

 Директни и индиректни корисници буџетских средстава буџета Републике Србије користе пословни простор из става 1. овог члана, према плану коришћења који доноси Влада.

Члан 20.

 Други корисници јавних средстава који користе пословни простор и покретне ствари којима управљају директни или индиректни корисници буџета Републике Србије, плаћају настале трошкове, трошкове текућег и инвестиционог одржавања, односно закупа, у складу са критеријумима које прописује Влада.

Члан 21.

 Влада може да одлучи о отпису потраживања Републике Србије насталих по основу датих позајмица и плаћених обавеза по основу издатих гаранција привредним субјектима, као и о претварању појединих доспелих потраживања Републике Србије насталих по основу позајмица из буџета Републике Србије, у капитал дужника, а на основу предлога министарства надлежног за послове привреде.

Члан 22.

Директни и индиректни корисници буџетских средстава у 2015. години обрачунату исправку вредности нефинансијске имовине исказују на терет капитала, односно не исказују расход амортизације и употребе средстава за рад.

Члан 23.

 Расходи и издаци органа и организација Републике Србије извршаваће се преко консолидованог рачуна трезора Републике Србије, који ће обављати контролу тих расхода и издатака, у односу на утврђене апропријације и одобравати плаћања на терет буџетских средстава.

Члан 24.

 За послове који се у складу са Законом о утврђивању надлежности Аутономне покрајине Војводине („Службени гласник РС”, бр. 99/09 и 67/12-УС), врше као поверени, средства се усмеравају са економске класификације 463 - Трансфери осталим нивоима власти.

Члан 25.

 Посебан акт којим се уређује распоред и коришћење средстава за реализацију пројеката Националног инвестиционог плана, Влада доноси на предлог министарства које обавља послове државне управе који се односе на Национални инвестициони план и реализацију започетих пројеката Националног инвестиционог плана до њиховог окончања.

 Актом Владе из става 1. овог члана, део средстава распоређен у оквиру Раздела 20 - Министарство привреде може се распоредити, односно пренети другом директном буџетском кориснику за реализацију започетих пројеката Националног инвестиционог плана из надлежности тог буџетског корисника.

 У случају из става 2. овог члана, за износ пренетих средстава умањује се износ апропријације 551 - Нефинансијска имовина која се финансира из средстава Националног инвестиционог плана у оквиру Раздела 20 - Министарство привреде, а пренета средства исказују се на апропријацији 551 - Нефинансијска имовина која се финансира из средстава Националног инвестиционог плана у оквиру раздела директног буџетског корисника коме је тај део средстава пренет.

 Средства за реализацију пројеката Националног инвестиционог плана распоређена у оквиру Раздела 20 - Министарство привреде која се актом Владе из става 1. овог члана распореде, односно пренесу у надлежност Управи за сарадњу с црквама и верским заједницама за реализацију пројеката Националног инвестиционог плана, извршаваће се преко апропријације 489 - Расходи који се финансирају из средстава за реализацију Националног инвестиционог плана, за чији износ ће се умањити износ апропријације 551 - Нефинансијска имовина која се финансира из средстава Националног инвестиционог плана у оквиру Раздела 20 - Министарство привреде.

Средства из става 4. овог члана преносе се инвеститорима - црквама и верским заједницама.

Члан 26.

 Налог за извршење укупних издатака за реализацију Националног инвестиционог плана заједнички издају функционер у чијем је разделу, према акту Владе из члана 25. став 1. овог закона, пројекат који се реализује и министар задужен за Национални инвестициони план и реализацију започетих пројеката Националног инвестиционог плана до њиховог окончања.

 Функционер у чијем је разделу, према акту Владе из члана 25.
став 1. овог закона, пројекат који се реализује и министар задужен за Национални инвестициони план и реализацију започетих пројеката Националног инвестиционог плана до њиховог окончања, заједнички су одговорни за издавање налога за плаћање и за извршавање издатака намењених за реализацију Националног инвестиционог плана.

 За средства Националног инвестиционог плана у оквиру Раздела 20 - Министарство привреде која предлаже министарство које обавља послове државне управе који се односе на Национални инвестициони план и реализацију започетих пројеката Националног инвестиционог плана до њиховог окончања, као и за средства намењена за започете пројекте на територији Аутономне покрајине Војводине, налогодавац је министар задужен за Национални инвестициони план.

 Извршена средства из става 3. овог члана намењена за започете пројекте на територији Аутономне покрајине Војводине, евидентирају се у буџету Републике Србије као извршени издаци буџету Аутономне покрајине Војводине. Ова средства извршаваће се преносом буџету Аутономне покрајине Војводине према динамици коју одређујЕ министар задужен за Национални инвестициони план и реализацију започетих пројеката Националног инвестиционог плана до њиховог окончања.

Члан 27.

 Посебан акт којим се уређује распоред и коришћење средстава за реализацију пројеката инвестиционог одржавања и управљања непокретностима, Влада доноси на предлог Републичке дирекције за имовину Републике Србије, а на основу иницијативе осталих директних буџетских корисника према утврђеним приоритетима.

 Актом Владе из става 1. овог члана, део средстава распоређен у оквиру Раздела 38 - Републичка дирекција за имовину Републике Србије може се распоредити, односно пренети другом директном буџетском кориснику за реализацију пројеката инвестиционог одржавања одређених пословних и стамбених објеката и других непокретности, према утврђеним приоритетима из надлежности тог буџетског корисника.

 У случају из става 2. овог члана, за износ пренетих средстава умањује се износ апропријације 511 - Зграде и грађевински објекти у оквиру Раздела 38 - Републичка дирекција за имовину Републике Србије, а пренета средства исказују се на апропријацији 511 - Зграде и грађевински објекти у оквиру раздела директног буџетског корисника коме је тај део средстава пренет.

Члан 28.

 Налог за извршење укупних издатака за реализацију пројеката инвестиционог одржавања и управљања непокретностима заједнички издају функционер у чијем је разделу, према акту Владе из члана 27. став 1. овог закона, пројекат који се реализује и директор Републичке дирекције за имовину Републике Србије.

 Функционер у чијем је разделу, према акту Владе из члана 27.
став 1. овог закона, пројекат који се реализује и директор Републичке дирекције за имовину Републике Србије, заједнички су одговорни за издавање налога за плаћање и за извршавање издатака намењених за реализацију пројеката инвестиционог одржавања и управљања непокретностима.

Члан 29.

 Председник Високог савета судства надлежан је за давање налога за пренос средстава која се остваре по основу наплате судских такси на евиденционе рачуне судова, као и за пренос средстава која се остваре по основу судских такси са рачуна буџета на подрачуне судова, а у складу са посебним прописима.

 Председник Високог савета судства надлежан је и за давање налога за пренос судовима и осталих средстава, осим средстава за плате запослених у судовима који су судско особље из Раздела 6 - Судови са рачуна буџета на подрачуне судова, изузев Врховном касационом суду, Управном суду, Привредном апелационом суду и Прекршајном апелационом суду.

 Наредбодавци за издавање налога за плаћање јесу функционери који руководе радом судова из Раздела 6 - Судови.

 Изузетно од става 3. овог члана, за издавање налога за плаћања код јавних набавки која се врше јединствено за судове, надлежан је председник Високог савета судства.

Члан 30.

 Председник Државног већа тужилаца надлежан је за давање налога за пренос јавним тужилаштвима средстава, осим средстава за плате запослених у јавним тужилаштвима који су особље у јавном тужилаштву, из Раздела 8 - Јавна тужилаштва са рачуна буџета на подрачуне јавних тужилаштава, изузев Републичком јавном тужилаштву, Тужилаштву за ратне злочине и Тужилаштву за организовани криминал.

 Изузетно, председник Државног већа тужилаца надлежан је и за пренос средства из сопствених прихода на евиденционе рачуне и подрачуне тужилаштава, а у складу са посебним прописима.

 Наредбодавци за издавање налога за плаћања јесу функционери који руководе јавним тужилаштвима из Раздела 8 - Јавна тужилаштва, осим за издавање налога за плаћања код јавних набавки које се врше јединствено за тужилаштва, у ком случају је надлежан председник Државног већа тужилаца.

Члан 31.

 Министар надлежан за послове правосуђа надлежан је за давање налога за пренос средстава која се остваре по основу наплате судских такси на евиденционе рачуне правосудних органа, као и за пренос средстава која се остваре по основу судских такси са рачуна буџета на подрачуне правосудних органа, а у складу са посебним прописима.

 Министар надлежан за послове правосуђа надлежан је и за давање налога за пренос судовима и јавним тужилаштвима средстава из Раздела 6 - Судови и Раздела 8 - Јавна тужилаштва, за извршавање расхода за плате запослених у судовима и јавним тужилаштвима – судско особље и особље у јавном тужилаштву са рачуна буџета на подрачуне судова и јавних тужилаштава, осим Врховном касационом суду, Управном суду, Привредном апелационом суду, Републичком јавном тужилаштву, Тужилаштву за ратне злочине, Тужилаштву за организовани криминал и Прекршајном апелационом суду.

 Наредбодавци за издавање налога за плаћање јесу функционери који руководе радом судова из Раздела 6 - Судови и функционери који руководе радом тужилаштава из Раздела 8 - Јавна тужилаштва, осим за издавање налога за плаћање за јавне набавке за пројекте које за судове и јавна тужилаштва спроводи министарство надлежно за послове правосуђа.

Члан 32.

 Изузетно од одредбе члана 37. Закона о финансирању локалне самоуправе („Службени гласник РС”, бр. 62/06, 47/11, 93/12, 99/13 и 125/14 – др. пропис), годишњи износ укупног ненаменског трансфера који се распоређује јединицама локалне самоуправе, у 2015. години утврђује се у укупном износу од 33.307.366.000динара.

 Расподела трансфера из става 1. овог члана вршиће се у износима исказаним у следећој табели:

| **Р.бр.** | **Јединица локалне самоуправе** | **у динарима** |
| --- | --- | --- |
| **ненаменски трансфер по јединицама локалне самоуправе** |
| 1 | Ада | 90.676.873 |
| 2 | Александровац | 229.611.327 |
| 3 | Алексинац | 498.167.212 |
| 4 | Алибунар | 175.413.738 |
| 5 | Апатин | 162.829.785 |
| 6 | Аранђеловац | 202.936.559 |
| 7 | Ариље | 91.032.672 |
| 8 | Бабушница | 240.618.064 |
| 9 | Бајина Башта | 136.973.066 |
| 10 | Баточина | 112.099.073 |
| 11 | Бач | 117.262.304 |
| 12 | Бачка Паланка | 204.094.102 |
| 13 | Бачка Топола | 158.418.215 |
| 14 | Бачки Петровац | 116.766.422 |
| 15 | Бела Паланка | 227.942.308 |
| 16 | Бела Црква | 200.444.588 |
| 17 | Београд | 0 |
| 18 | Беочин | 48.627.273 |
| 19 | Бечеј | 154.626.570 |
| 20 | Блаце | 162.765.657 |
| 21 | Богатић | 339.075.746 |
| 22 | Бојник | 217.399.828 |
| 23 | Бољевац | 205.774.958 |
| 24 | Бор | 226.956.863 |
| 25 | Босилеград | 255.927.649 |
| 26 | Брус | 184.482.099 |
| 27 | Бујановац | 391.927.698 |
| 28 | Ваљево | 388.041.467 |
| 29 | Варварин | 247.601.878 |
| 30 | Велика Плана | 307.501.600 |
| 31 | Велико Градиште | 192.545.052 |
| 32 | Владимирци | 198.117.049 |
| 33 | Владичин Хан | 267.153.627 |
| 34 | Власотинце | 346.808.718 |
| 35 | Врање | 397.630.668 |
| 36 | Врбас | 166.026.404 |
| 37 | Врњачка Бања | 88.815.082 |
| 38 | Вршац | 155.853.801 |
| 39 | Гаџин Хан | 162.442.778 |
| 40 | Голубац | 176.621.798 |
| 41 | Горњи Милановац | 224.150.456 |
| 42 | Деспотовац | 254.570.880 |
| 43 | Димитровград | 105.353.366 |
| 44 | Дољевац | 194.260.170 |
| 45 | Жабаљ | 180.688.749 |
| 46 | Жабари | 181.542.087 |
| 47 | Жагубица | 266.182.407 |
| 48 | Житиште | 198.882.224 |
| 49 | Житорађа | 218.131.394 |
| 50 | Зајечар | 288.354.282 |
| 51 | Зрењанин | 202.787.952 |
| 52 | Ивањица | 322.897.726 |
| 53 | Инђија | 142.402.405 |
| 54 | Ириг | 86.050.730 |
| 55 | Јагодина | 321.660.436 |
| 56 | Кањижа | 70.777.340 |
| 57 | Кикинда | 181.468.001 |
| 58 | Кладово | 159.156.644 |
| 59 | Кнић | 192.622.590 |
| 60 | Књажевац | 409.681.070 |
| 61 | Ковачица | 225.436.322 |
| 62 | Ковин | 223.438.083 |
| 63 | Косјерић | 43.072.619 |
| 64 | Коцељева | 158.449.034 |
| 65 | Крагујевац | 426.319.343 |
| 66 | Краљево | 746.288.490 |
| 67 | Крупањ | 258.610.783 |
| 68 | Крушевац | 466.901.040 |
| 69 | Кула | 194.909.532 |
| 70 | Куршумлија | 273.765.140 |
| 71 | Кучево | 271.355.853 |
| 72 | Лајковац | 23.463.193 |
| 73 | Лапово | 39.445.348 |
| 74 | Лебане | 315.430.112 |
| 75 | Лесковац | 896.973.298 |
| 76 | Лозница | 516.503.831 |
| 77 | Лучани | 165.996.102 |
| 78 | Љиг | 124.435.131 |
| 79 | Љубовија | 194.959.798 |
| 80 | Мајданпек | 219.188.277 |
| 81 | Мали Зворник | 134.654.953 |
| 82 | Мали Иђош | 96.630.970 |
| 83 | Мало Црниће | 208.437.171 |
| 84 | Медвеђа | 206.871.246 |
| 85 | Мерошина | 192.299.179 |
| 86 | Мионица | 158.429.600 |
| 87 | Неготин | 250.069.595 |
| 88 | Ниш | 633.997.549 |
| 89 | Нова Варош | 188.253.034 |
| 90 | Нова Црња | 115.794.170 |
| 91 | Нови Бечеј | 150.062.806 |
| 92 | Нови Кнежевац | 102.015.724 |
| 93 | Нови Пазар | 559.030.639 |
| 94 | Нови Сад | 918.682.241 |
| 95 | Опово | 83.677.569 |
| 96 | Осечина | 175.006.161 |
| 97 | Оџаци | 226.136.696 |
| 98 | Панчево | 84.544.580 |
| 99 | Параћин | 282.823.609 |
| 100 | Петровац | 414.398.661 |
| 101 | Пећинци | 66.755.678 |
| 102 | Пирот | 300.550.163 |
| 103 | Пландиште | 178.921.542 |
| 104 | Пожаревац | 111.620.139 |
| 105 | Пожега | 203.414.788 |
| 106 | Прешево | 388.610.506 |
| 107 | Прибој | 294.491.228 |
| 108 | Пријепоље | 443.912.201 |
| 109 | Прокупље | 338.543.436 |
| 110 | Ражањ | 184.009.348 |
| 111 | Рача | 182.714.590 |
| 112 | Рашка | 196.337.900 |
| 113 | Рековац | 183.485.656 |
| 114 | Рума | 231.215.517 |
| 115 | Свилајнац | 212.912.271 |
| 116 | Сврљиг | 257.113.059 |
| 117 | Сента | 91.930.727 |
| 118 | Сечањ | 128.010.682 |
| 119 | Сјеница | 415.226.768 |
| 120 | Смедерево | 371.947.865 |
| 121 | Смедеревска Паланка | 292.954.759 |
| 122 | Сокобања | 157.643.188 |
| 123 | Сомбор | 381.737.563 |
| 124 | Србобран | 77.756.702 |
| 125 | Сремска Митровица | 254.994.496 |
| 126 | Сремски Карловци | 36.768.320 |
| 127 | Стара Пазова | 175.065.415 |
| 128 | Суботица | 240.430.956 |
| 129 | Сурдулица | 238.054.481 |
| 130 | Темерин | 104.794.238 |
| 131 | Тител | 134.820.696 |
| 132 | Топола | 154.656.775 |
| 133 | Трговиште | 205.644.981 |
| 134 | Трстеник | 465.658.366 |
| 135 | Тутин | 446.950.837 |
| 136 | Ћићевац | 107.699.556 |
| 137 | Ћуприја | 194.203.986 |
| 138 | Уб | 92.687.064 |
| 139 | Ужице | 228.113.946 |
| 140 | Црна Трава | 89.166.683 |
| 141 | Чајетина | 75.432.191 |
| 142 | Чачак | 287.670.506 |
| 143 | Чока | 160.771.502 |
| 144 | Шабац | 299.422.232 |
| 145 | Шид | 206.153.535 |
| **УКУПНО:**  | **33.307.366.000** |

Члан 33.

 Налоге за извршавање издатака на територији Аутономне покрајине Косово и Метохија, који се финансирају из буџета Републике Србије заједнички издају министар у чијем су разделу обезбеђена средства за те издатке и директор Канцеларије за Косово и Метохију.

Члан 34.

 Изузетно од одредаба члана 3. овог закона, Влада може да одлучи о покретању поступка за задуживање и давање гаранција Републике Србије ради обезбеђивања финансијске стабилности, спречавања наступања или отклањања последица ванредних околности које могу да угрозе живот и здравље људи или да проузрокују штету већих размера, у износу до 100.000.000 евра, а на предлог министарства надлежног за послове финансија.

 Задуживање и давање гаранција из става 1. овог члана врши се у складу са поступком који је уређен Законом о јавном дугу („Службени гласник РС”, бр. 61/05, 107/09 и 78/11).

Члан 35.

 Уколико се у 2015. години приходи организација за обавезно социјално осигурање, по основу доприноса за обавезно социјално осигурање, остварују у мањим износима од износа утврђених њиховим финансијским плановима за 2015. годину, управни одбори ће својим одлукама, на које сагласност даје Влада, прилагодити расходе и издатке смањеним приходима, осим за расходе за социјално осигурање.

Члан 36.

Јединице локалне власти у 2015. години могу планирати укупна средства потребна за исплату плата запослених које се финансирају из буџета јединица локалне власти, тако да масу средстава за исплату плата планирају на нивоу исплаћених плата у 2014. години, а највише до дозвољеног нивоа за исплату у складу са чланом 37. Закона о буџету Републике Србије за 2014. годину („Службени гласник РС”, бр. 110/13 и 116/14) уз изостанак индексације плата за октобар 2014. године.

Tако планирану масу средстава за обрачун и исплату плата запослених које се финансирају из буџета јединица локалне власти потребно је умањити у складу са одредбама Закона о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС”, број 116/14), а затим и за 2,5% у складу са планом рационализације из члана 10. став 1. овог закона.

Средства добијена по основу умањења у складу са одредбама Закона о привременом уређивању основица за обрачун и исплату плата, односно зарада и других сталних примања код корисника јавних средстава из става 2. овог члана, треба планирати на апропријацији економској класификацији 465 – Остале дотације и трансфери.

Уколико јединице локалне власти не планирају у својим одлукама o буџету за 2015. годину и не извршавају укупна средства за обрачун и исплату плата на начин утврђен у ст. 1. и 2. овог члана, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са ограничењем из ст. 1. и 2. овог члана.

Министар надлежан за послове финансија ближе уређује начин и садржај извештавања о планираним и извршеним средствима за исплату плата из ст. 1. и 2. овог члана.

Члан 37.

Директни корисници буџетских средстава су дужни дa министaрству нaдлeжнoм зa пoслoвe финaнсиja, дoстaвљajу мeсeчнe извeштaje o рeaлизaциjи пројеката и прoгрaмa који се финансирају из извора финансирања 11 - Примања од иностраних задуживања.

Када су крајњи корисници пројеката и програма, који се финансирају из пројектних и програмских зајмова, индиректни корисници буџетских средстава и остали корисници јавних средстава, директни корисници буџетских средстава задужени за њихово праћење дужни су да достављају извештаје из става 1. овог члана.

Mинистaр нaдлeжaн зa пoслoвe финaнсиja ближе уређује начин и садржај извештавања о реализацији пројеката и програма из става 1. овог члана, као и процедуру из става 3. овог члана, до 15. јануара 2015. године.

Члан 38.

Укупни ниво расхода и издатака буџета Републике Србије за 2016. годину ограничен је у износу од 1.085.800.000.000 динара, односно за 2017. годину у износу од 1.095.300.000.000 динара.

Ограничење из става 1. овог члана не укључује расходе и издатке индиректних корисника средстава буџета Републике Србије, који се финансирају из извора 04 – Сопствени приходи буџетских корисника, извора 07 – Трансфери од других нивоа власти и извора 13 – Нераспоређени вишак прихода из ранијих година.

Члан 39.

Овај закон ступа на снагу наредног дана од дана објављивања у „Службеном гласнику Републике Србије”, а примењује се од 1. јануара 2015. године.